Gyakori napelem telepítési hibák, amiket érdemes elkerülni - SOLAR KIT Hungary
A napelemes rendszerek telepítése nem kis feladat, ráadásul kiemelten felelősségteljes is, hiszen már egy kis tévedést is drága kijavítani. Ám ha ezeket a hibákat elkerüli, akkor felhőtlenül élvezheti napelemes rendszerének előnyeit!
Íme a legtipikusabb telepítési hibák!
A munkálatok elvégzéséhez barkács mestert választani
Ha a kivitelező megbízhatatlan és tapasztalatlan, és erre csak a munka kellős közepén jön rá, akkor bizony nagyon meg fogja bánni.
Hogyan dönthet jól? Először is térképezze fel alaposan a kivitelezői piacot. Ne csak a cég honlapját nézze át tudatosan, de vegye górcső alá a véleményeket, és a referenciákat is. Ellenőrizze Facebook oldalukat. Az már régen rossz ómen, ha ezek teljes hiányát tapasztalja.
Ugyan, mi bajom származhat abból, ha kezdőt alkalmazok? Nos, valóban olcsóbb lesz, és dicséretes, hogy ennyire megbízik egy ifjú, kezdő reménységben, de higgye el, túlságosan nagy a tét. Természetesen mi is tudjuk, hogy a napelemek nem olcsók, de a telepítésen nem szabad spórolni, hiszen valószínűleg Ön sem szeretné megkockáztatni, hogy a munka élet- és tűzveszélyesen legyen átadva. A kár a legkisebb baj esetén is akár több milliós lehet.
Olyan villanyszerelőket, ácsokat, vagy alpinistákat válasszon a napelemes rendszer telepítésre, akik értenek a napelem szereléshez is, és emellett rendelkeznek a megfelelő villamos szakmai ismeretekkel. Olyanokat, akik tisztában vannak a jogszabályokkal, törvényi előírásokkal, szabályozásokkal, és kötelező biztonsági előírásokkal.
A SolarKit tanácsa: csakis megbízható kivitelezővel dolgozzon, olyannal, aki egyaránt ért az érintésvédelemhez, és a túlfeszültség-védelemhez. Ellenőrizze a kivitelező cég biztosításait is.
6,5 kW Veresegyházon
“Profi csapat, gördülékeny megvalósítás.” – a fenti képen látható rendszer tulajdonosa, a Villanyautósok.hu megálmodója, Antalóczy Tibor így nyilatkozott a Solar-Kit-ről.
Nagyon szeretné már a napelemeit, de a lehető legolcsóbban akarja megúszni, ezért túlspórol
Amikor az ember elkezd spórolni vásárlás során, könnyen áteshet a ló túloldalára.
Nézzük, min úszhatunk el:
Ne másodvonalbeli gyártmányt vásároljon, hiszen nehezen hisszük, hogy megbízható napelemeket telepíthetne így. Mindig ellenőrizze hogy TIER1 (elsővonalbeli) gyártó termékeit forgalmazza-e a kivitelező cég.
SolarKit tipp: a kínai gyártók napelemek gyártásában a világ élvonalába tartoznak, kutatás+fejlesztési részlegeik hatalmasak, termékeik megbízhatóak, ezért itt a Made in China már nem szitokszó.
A tartószerkezetnek legalább annyi időt ki kell bírnia, mint maguknak a napelemeknek. Ha ez nem így van, akkor az időjárás akár tönkre is teheti: berozsdásodhat, és ettől veszélybe kerülhet az egész rendszer.
A SolarKit mindig rozsdamentes tartószerkezetet telepít és a tető megfelelő tömítésére is figyelünk.
Csakis olyan invertert szerezzen be, amelyet az áramszolgáltatók is engedélyeznek. Ennek komoly üzembiztonsági oka van, és Önnek is előnyös, ha áldoz rá, mert a minőségi darabok nem fognak olyan hamar tönkremenni. Ez a rendszer lelke, mindig kérje a WiFi-vel felszerelt változatot.
A SolarKit most nagyon jó árú, kiváló minőségű Huawei inverterrel dolgozik, amelyre az általános 5 év helyett 10 év garanciát biztosítunk.
Nem áldoz időt az ellenőrzésre
Mire gondolunk itt? Például arra, hogy fogalma sincs, hogy mennyire terhelhető az épület hálózata, milyenek a villanyóra paraméterei, megfelelő-e a tető dőlésszöge (25-35° közötti), és hogy egyáltalán alkalmas-e a ház tájolása arra, hogy megérje a napelemes rendszer telepítése.
Ha ezekre nem figyelünk oda, a következő galibák fordulhatnak elő:
ha túl lapos szögű a tető, hamar elkoszolódnak a napelemtáblák
az optimálisnál sokkal kisebb, vagy nagyobb dőlésszög esetén nem lesz elég jó a hatásfok, és akkor kimondva, kimondatlanul is elúszik a telepítésbe ölt pénz
vezetékcserére, vagy villanyóra cserére kerül sor, ami jelentős plusz kiadás, de ez néha elengedhetetlen, a hálózatot egyes esetekben fejleszteni kell
És még valami! Ugye elég jó állapotban van a háztető (ne legyen pala, és hullámpala)? Ne kelljen pár éven belül lecserélni, mert úgy nem éri meg napelemet telepíteni.
Jöjjenek az engedélyek!
Nézzük milyen engedélyekre lehet szükség:
Inverteres, azaz hálózatra visszatápláló napelemes rendszer engedélyeztetése a helyi áramszolgáltatónál (érdemes időben elkezdeni az eljárást, mert időbe telik)
Az igénybejelentés után villamos tervező mérnök (kamarai tagsággal) kell, hogy a csatlakozási dokuemntációt beadja, ezt a komplex folyamatot csak egy profi kivitelező cég tudja hatékonyan végigvinni Önnek.
Telepítés utáni áramszolgáltatói készre jelentés a legvégső lépés, mely után megtröténik a mérőóra cseréje és a napelemes rendszer tényleges üzembe helyezése.
Napelem rendszer telepítése előtt, alatt és után